Кооперация
Кооперация (латынча cooperᾱtio – кызматташтык) – 1) бир же бир нече тыгыз байланышкан жана өз ара макулдашылган эмгек процесстерине бирге катышуучу ар түрдүү сандагы адамдардын кызматташтыгы. Кызматташтыктын мындай формасы экономикада эмгек кооперациясы деп аталат. Бир жактуу жумуш (жер иштетүү,түшүм жыйноо, курулуш) аткаруучу жөнөкөй Кооперация жана эмгекти бөлүштүрүүгө негизделген татаал Кооперация деп бөлүнөт; 2) ишмердиктин түрдүү жактарында белгилүү бир жетишкендиктерге ээ болуу үчүн жумушчулардын, кызматкерлердин, майда өндүрүшчүлөрдүн, дыйкандардын, менчик ээлеринин өз ара жардамдашуусунун уюштурулган ыктыярдуу бирикмеси. Өнөр-жай жана айыл чарба кооперациялары, керектөө жана кредиттик өнөктөштүк, турак жай, курулуш кооперациялары ж. б. бар.
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9